ฉีดยาคลุมกำเนิดแล้วประจำเดือนหายไป1เดือน แล้วตอนนี้ประจำเดือนมาตั้งวันที่15ธันวาจนปัจจุบันแล้วยังไม่หยุดเลยค่ะ (ฉีดวันที่20ตุลาค่ะ) อย่างนี้เป็นอะไรไหมค่ะ
สวัสดีค่ะ หากเป็นยาคุมกำเนิดชนิดที่ฉีดทุก 3 เดือน ผลข้างเคียงที่อาจพบได้ เช่น การมีเลือดออกกะปริดกะปรอย หรืออาจทำให้มีเลือดออกบ่อย ออกนานกว่าปกติ หรืออาจทำให้ประจำเดือนขาดหายไปก็ได้ดังนั้น การที่มีเลือดออกมาตั้งแต่วันที่ 15 ธ.ค. จนถึงวันนี้วันที่ 30 ธ.ค. ก็น่าจะเกิดจากผลข้างเคียงของยาฉีดคุมกำเนิดได้ อย่างไรก็ตาม หากเลือดที่ออกมีปริมาณมาก ไม่มีแนวโน้มที่จะลดลง แนะนำควรไปพบแพทย์เพื่อรักษาให้เลือดหยุดไหล โดยแพทย์อาจให้ยาฮอร์โมนเอสโตรเจนหรือให้ทานยาคุมกำเนิดชนิดที่เป็นฮอร์โมนทานร่วมไปด้วย ไม่ควรปล่อยให้มีเลือดไหลต่อเนื่องไปเรื่อยๆ เพราะจะทำให้เกิดภาวะโลหิตจางได้ นอกจากนี้ แพทย์ก็จะตรวจหาสาเหตุอื่นๆ ที่อาจเป็นไปได้อีก เช่น มีมดลูกอักเสบ มะเร็งเยื่อบุโพรงมดลูก มะเร็งปากมดลูก เป็นต้น